Virksomhedsforlagt undervisning på GF1

*Kære elev*

**Information:**  
  
Du skal i virksomhedsforlagt undervisning (VFU) i 4 dage. De 3 første dage skal du møde kl. 7.00-13.00 efter aftale med Vejle kommune.   
  
Den sidste dag skal du møde fra kl. 7.00-10.00 på samme sted som de 3 tidligere dage. Herefter skal du mødes med dine klassekammerater på skolen fra kl. 11.00-13.00. Her vil din underviser og uddannelseskonsulent i Vejle kommune være til stede for at tale med dig og dine klassekammerater om oplevelserne i VFU’en.

**Opgave:**  
  
I forbindelse med dit VFU-forløb i Vejle kommune er der 4 opgaver, du skal arbejde med.

Du skal huske, at du har tavshedspligt og ikke må bruge navne og andre personfølsomme oplysninger.  
  
Din besvarelse tager udgangspunkt i dine oplevelser og din snak med den Social- og sundhedshjælper eller Social- og sundhedsassistent, du skal følges med i distriktet.

**Dag 1: *Præsentation: Hvem er jeg?***  
Du skal præsentere dig selv med udgangspunkt i dine styrker

Den medarbejder, du følger, laver også en præsentation af sig selv

***Dag 2: Kommunikation og dokumentation hos borgeren***

Hvordan starter medarbejderen en samtale med borgeren?   
Hvad lægger du mærke til?   
Hvordan afslutter medarbejderen samtalen hos borgeren?

Hvordan dokumenterer medarbejderen, hvad der sker hos borgeren?

***Dag 3: Hvordan hjælper medarbejderen borgeren med forflytning (fra seng til stol eller stol til seng el. lign)***

Beskriv med egne ord, hvad du ser og hører.

***Dag 4: Hvordan samarbejder plejepersonalet i distriktet, når der er behov for, at der 2 medarbejdere hos en borger?***

Skriv i stikord.

OBS: Du behøver ikke løse opgaverne i ovennævnte rækkefølge, men kan tage udgangspunkt i, hvad der passer ind i dagen.